Літаратурныя мерапрыемствы пачаліся 21 мая а 16-й гадзіне сустрэчай са шведскімі паэткамі Анітай Якабсан і Сісэль Альмгрэн. Вельмі цікава было паслухаць вершы на шведскай мове, незнаёмай большасці прысутных аматараў паэзіі. Тым не менш, дзякуючы перакладчыцам, гэтыя вершы прагучалі таксама ў перакладзе на беларускую мову. З прадстаўленых на літаратурнай імпрэзе вершаў слухачы пазнаёміліся з разнастайнай тэматыкай сучаснай шведскай паэзіі.